ב"ה
יצחק וסרמן
בַּקָּשָׁה לִרְפוּאָתוֹ שֶׁל צַדִּיק עָתָק

אוֹי אֵלִי אֵלִי, 
מִשְׂגַּבִּי מְחוֹלְלִי.
חוּס עַל נָקִי, 
נַפְשׁוֹ אַל תָּקִיא.
רַחֵם עַל קָדוֹשׁ, 
עֲבוֹדָתוֹ אַל תָּדוֹשׁ.
מַלֵּט רוֹעֶה נֶאֱמָן, 
מִהְיוֹת חָלִילָה כְּדוֹמָן,
אָבִינוּ אָב הָרַחֲמָן.
אוֹי אָבִי אָבִי, 
כּוֹאֵב כְּאֵבִי.
חוּס עַל צַדִּיק,
דִּין אַל תַּדְבִּיק.
[bookmark: _GoBack]חֲשֹׁב מִפְעָלָיו לְטוֹבָה, 
וְאַל תַּבֵּט לְחוֹבָה.
זְכֻיוֹתָיו כְּפַרְדֵּס רִמּוֹנִים, 
עֲבוֹדָתוֹ זַכָּה כַיּוֹנִים,
מַעֲשֵׂי יָדֶיךָ טוֹבְעִים.
אוֹי רִבּוֹנִי רִבּוֹנִי, 
אֹהֲבִי מְחוֹנְנִי.
חוּס עַל טָהוֹר, 
מְקָרֵב בָּנֶיךָ בְּמָאוֹר.
פָּנֶיךָ מְחַלֶּה בְּלַהַט, 
בְּכֹחַ נִמְרָץ וָרָהַט.
לְכָל עֵת דְּבֵקוּת, 
חִיּוּת וָלֵב בְּחַשְׁקוּת,
תּוֹרָתוֹ בְּעַמְקוּת.
אוֹי בּוֹרְאִי בּוֹרְאִי, 
עוֹנֶה בְּקָרְאִי.
חוּס עַל זָךְ, 
סְגֻלָּתְךָ מִגִּנְזָךְ.
פָּנָיו לְהָבִים, 
אִמְרוֹתָיו כִּרְבִיבִים.
הוֹרָאָתוֹ כְּמִגְדָּל, 
בְּדוֹר עָנִי וָדָל, 
שִׁירָתוֹ אַל תֶּחְדָּל.

